CELEX: 32010R0365
Language: bg
Date: 2010-04-28 00:00:00
Title: Регламент (ЕС) № 365/2010 на Комисията от 28 април 2010 година за изменение на Регламент (ЕО) № 2073/2005 относно микробиологични критерии за храните по отношение на ентеробактериите в пастьоризираното мляко и други пастьоризирани течни млечни продукти и на Listeria monocytogenes в готварската сол (текст от значение за ЕИП)

29.4.2010   
            
            
               BG
            
            
               Официален вестник на Европейския съюз
            
            
               L 107/9
            
         РЕГЛАМЕНТ (ЕС) № 365/2010 НА КОМИСИЯТА
   от 28 април 2010 година
   за изменение на Регламент (ЕО) № 2073/2005 относно микробиологични критерии за храните по отношение на ентеробактериите в пастьоризираното мляко и други пастьоризирани течни млечни продукти и на Listeria monocytogenes в готварската сол
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (1), и по-специално член 4, параграф 4 от него,
   като има предвид, че:
   
               (1)
            
            
               Регламент (ЕО) № 2073/2005 на Комисията от 15 ноември 2005 г. относно микробиологични критерии за храните (2) установява микробиологични критерии за определени микроорганизми и правила за прилагане, с които трябва да се съобразяват стопанските субекти в хранителната промишленост, когато изпълняват общите и специфичните хигиенни мерки, посочени в член 4 от Регламент (ЕО) № 852/2004.
            
         
               (2)
            
            
               Съгласно член 10 от Регламент (ЕО) № 2073/2005 микробиологичните критерии се преразглеждат, като се вземат предвид напредъкът на науката, технологията и методологията, възникващите патогенни микроорганизми в хранителни продукти и информацията от оценките на риска.
            
         
               (3)
            
            
               Глава 1 от приложение I към Регламент (ЕО) № 2073/2005 установява критерии за безопасност на храните по отношение на Listeria monocytogenes в някои видове готови за консумация храни. В точка 1.3 са определени граници за готови за консумация храни, които не могат да подпомагат растежа на L. monocytogenes, различни от предназначените за бебета и за специални медицински цели. От стопанските субекти в хранителната промишленост се изисква да представят доказателства, че пуснатите на пазара продукти изпълняват критериите по време на срока им на годност.
            
         
               (4)
            
            
               Съгласно Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (3) готварската сол е готова за консумация храна. Съгласно научните данни при нормални обстоятелства не се очаква наличие и оцеляване на L. monocytogenes в солта. Следователно готварската сол следва да бъде добавена в бележка под линия 4 в глава 1 от приложение I към Регламент (ЕО) № 2073/2005, в която са посочени видовете готови за консумация храни, за които не се изисква редовното провеждане на изпитвания за наличието на L. monocytogenes.
            
         
               (5)
            
            
               Съгласно Регламент (ЕО) № 2073/2005 по отношение на ентеробактериите в пастьоризираното мляко и други пастьоризирани течни млечни продукти се прилага критерий за хигиена на процеса, включително референтен аналитичен метод и граници.
            
         
               (6)
            
            
               Прилагането на референтния аналитичен метод, определен за изпитванията за наличие на ентеробактерии в пастьоризираното мляко и други течни пастьоризирани млечни продукти по ISO 21528-1, се оказа трудно при извършването на рутинни анализи в рамките на процедури за самоконтрол, тъй като отнема много усилия и време. Поради развитието на методологията референтният аналитичен метод за ентеробактериите в пастьоризираното мляко и други пастьоризирани течни млечни продукти следва да се замени със стандарт ISO 21528-2, който е по-бърз и лесен за прилагане.
            
         
               (7)
            
            
               Изборът на референтен аналитичен метод оказва въздействие върху резултатите от изпитванията. Следователно е необходимо критерият за граница за ентеробактериите в пастьоризираното мляко и други пастьоризирани течни млечни продукти да бъде съответно изменен. Изменението все пак ще гарантира подходяща граница на откриване с оглед на хигиената на процеса, тъй като проблемите, които биха могли да възникнат в процеса на производство, биха довели до много по-значително увеличение на ентеробактериите.
            
         
               (8)
            
            
               С оглед на скорошните промени в таксономията наименованието Enterobacter sakazakii в Регламент (ЕО) № 2073/2005 следва да бъде променено на Cronobacter spp. (Enterobacter sakazakii).
               
            
         
               (9)
            
            
               Срокът на прилагане на някои от разпоредбите е до 1 януари 2010 г., а след тази дата ще се прилагат нови такива, вече предвидени в посочения регламент. За улеснено разбиране на въпросните разпоредби е целесъобразно предходните да бъдат заличени.
            
         
               (10)
            
            
               Поради това Регламент (ЕО) № 2073/2005 следва да бъде съответно изменен.
            
         
               (11)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните и не бяха обект на възражение от страна на Европейския парламент и Съвета,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 2073/2005 се изменя, както следва:
   
               1.
            
            
               Глава 1 се изменя, както следва:
               
                           а)
                        
                        
                           ред 1.5 се заменя със следното:
                           
                                       
                                                   „1.5
                                                
                                                
                                                   Кайма и месни заготовки от птиче месо, предназначени за консумация след топлинна обработка
                                                
                                             
                                    
                                       
                                          Salmonella
                                       
                                    
                                    
                                       5
                                    
                                    
                                       0
                                    
                                    
                                       Отсъствие в 25 g
                                    
                                    
                                       EN/ISO 6579
                                    
                                    
                                       Продукти, пуснати на пазара в рамките на срока им на годност“
                                    
                                 
                     
                           б)
                        
                        
                           ред 1.9 се заменя със следното:
                           
                                       
                                                   „1.9
                                                
                                                
                                                   Месни продукти от птиче месо, предназначени за консумация след топлинна обработка
                                                
                                             
                                    
                                       
                                          Salmonella
                                       
                                    
                                    
                                       5
                                    
                                    
                                       0
                                    
                                    
                                       Отсъствие в 25 g
                                    
                                    
                                       EN/ISO 6579
                                    
                                    
                                       Продукти, пуснати на пазара в рамките на срока им на годност“
                                    
                                 
                     
                           в)
                        
                        
                           ред 1.24 се заменя със следното:
                           
                                       
                                                   „1.24
                                                
                                                
                                                   Сухи храни за кърмачета и сухи диетични храни за специални медицински цели, предназначени за кърмачета на възраст под шест месеца (14)
                                                
                                             
                                    
                                       
                                          Cronobacter spp. (Enterobacter sakazakii)
                                       
                                    
                                    
                                       30
                                    
                                    
                                       0
                                    
                                    
                                       Отсъствие в 10 g
                                    
                                    
                                       ISO/TS 22964
                                    
                                    
                                       Продукти, пуснати на пазара в рамките на срока им на годност“
                                    
                                 
                     
         
               2.
            
            
               В бележка под линия 4 от глава 1 се добавя следното тире:
               
                           „—
                        
                        
                           готварска сол“.
                        
                     
         
               3.
            
            
               Точка 2.2 от глава 2 се изменя, както следва:
               
                           а)
                        
                        
                           ред 2.2.1 се заменя със следното:
                           
                                       
                                                   „2.2.1
                                                
                                                
                                                   Пастьоризирано мляко и други пастьоризирани течни млечни продукти (4)
                                                
                                             
                                    
                                       Ентеробактерии
                                    
                                    
                                       5
                                    
                                    
                                       0
                                    
                                    
                                       10 cfu/ml
                                    
                                    
                                       ISO 21528-2
                                    
                                    
                                       В края на производствения процес
                                    
                                    
                                       Проверка на ефективността на топлинната обработка и предотвратяване на повторно замърсяване, както и на качеството на суровините“
                                    
                                 
                     
                           б)
                        
                        
                           бележка под линия 2 се заменя със следното:
                           
                                       „(2)
                                       
                                    
                                    
                                       За точки 2.2.1, 2.2.7, 2.2.9 и 2.2.10 m = M“.
                                    
                                 
                     
         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 април 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 139, 30.4.2004 г., стр. 1.
   
      (2)  ОВ L 338, 22.12.2005 г., стр. 1.
   
      (3)  ОВ L 31, 1.2.2002 г., стр. 1.